Štev.: 900-278/2011-3

Datum: 12.1.2012

#

# Z A P I S N I K

9. seje Sveta Četrtne skupnosti Golovec, ki je bila v četrtek 15.12.2011 ob 17.00 uri v prostorih Službe za lokalno samoupravo, Litijska 38, Ljubljana.

Sejo je na podlagi 58. člena Statuta Mestne občine Ljubljana sklical predsednik Sveta Četrtne skupnosti Golovec, Mestne občine Ljubljana, Aleš Dakić.

**PRISOTNI ČLANI SVETA**: Robert Anžič, Zinka Breskvar, Aleš Dakić, Gregor Feist, Viljem Klemenc, Anton Kastelic, Igor Pigac in Danijel Ljubo Žitnik

**OSTALI PRISOTNI**: Majda Cestnik in Vesna Stojanović, javni uslužbenki Službe za lokalno samoupravo, MU,MOL.

Na začetku je predsednik sveta ugotovil, da je na seji od **15** članov sveta prisotnih **8** članov sveta, kar pomeni, da je bil svet sklepčen in je lahko pričel z delom.

Nato je dal na glasovanje naslednji predlog **DNEVNEGA REDA:**

1. Potrditev zapisnika 8. redne in 1. izredne seje sveta Četrtne skupnosti Golovec
2. Pobude in predlogi članov sveta in občanov ČS Golovec
3. Poročilo z 2. seje Komisije za komunalo in urejanje okolja
4. Oblikovanje sklepa o višini in izplačilu sejnin posameznim članom in predsedniku Sveta ČS Golovec za leto 2011
5. Poročilo o realizaciji sklepov Sveta ČS Golovec
6. Razno

Navzočih je bilo 8 članov sveta.

Opredeljenih je bilo 8 članov sveta.

Za predlagani dnevni red je glasovalo 8 članov sveta.

**Dnevni red je bil sprejet.**

**AD 1**

**POTRDITEV ZAPISNIKA 8. REDNE IN 1. IZREDNE SEJE SVETA ČETRTNE SKUPNOSTI GOLOVEC**

Gradivo so člani Sveta prejeli z vabilom za sejo.

Na predloga zapisnikov ni bilo pripomb in predsednik Sveta je dal na glasovanje

**PREDLOG SKLEPA 1/9:**

**Svet Četrtne skupnosti Golovec potrjuje zapisnik 8. redne in 1. izredne seje Sveta ČS Golovec.**

Navzočih je bilo 8 članov sveta.

Opredeljenih je bilo 8 članov sveta.

Za predlagani sklep je glasovalo 8 članov sveta.

**Sklep je bil sprejet.**

**AD 2**

**POBUDE IN PREDLOGI ČLANOV SVETA IN OBČANOV ČS GOLOVEC**

**1. Pobuda podpredsednice Sveta Zinke Breskvar – Krožna pot**

- slaba razsvetljava

- dopolnitev CPS – cona 30

- razširitev ceste

**PREDLOG SKLEPA 2/9:**

**ČS Golovec pristojnemu oddelku mestne uprave MOL predlaga postavitev dodatne ulične razsvetljave pri Krožni poti 9c in dopolnitev CPS s postavitvijo znaka »Cona 30« na obeh straneh Krožne poti.**

**ČS Golovec predlaga tudi proučitev možnosti širitve cestišča na Krožni poti v celoti.**

Navzočih je bilo 8 članov sveta.

Opredeljenih je bilo 8 članov sveta.

Za predlagani sklep je glasovalo 8 članov sveta.

**Sklep je bil sprejet.**

**2. Pobuda člana Sveta Roberta Anžiča**

- sanacija udarnih jam na križišču Litijske in Pesarske ter Litijske in Parmske ceste

Pobuda se vnese v program Odseka za vzdrževanje, OGDP - Elprin.

**3. Pobuda člana Sveta Gregorja Feista**

- pojav podgan v Štepanjskem naselju,

- podaljšanje talne označbe (pas za zavijanje levo na Hradeckega)

- uvoz na parkirišče ob garaži pri Mercatorju – postavitev konfinov

**PREDLOG SKLEPA 3/9:**

**ČS Golovec obvesti pristojne službe o povečanju populacije podgan v Štepanjskem naselju in jih pozove k izvedbi ukrepov za zmanjšanje njihovega števila.**

Navzočih je bilo 8 članov sveta.

Opredeljenih je bilo 8 članov sveta.

Za predlagani sklep je glasovalo 8 članov sveta.

**Sklep je bil sprejet.**

**PREDLOG SKLEPA 4/9:**

**ČS Golovec pristojnemu oddelku mestne uprave MOL predlaga naslednja prometna ukrepa:**

* podaljšanje talne označbe (pas za zavijanje levo na Hradeckega);
* postavitev betonskih konfinov na uvozu na parkirišče pri Mercatorju za poslovno stavbo Litijska 43-47

Navzočih je bilo 8 članov sveta.

Opredeljenih je bilo 8 članov sveta.

Za predlagani sklep je glasovalo 8 članov sveta.

**Sklep je bil sprejet.**

**4. Pobude člana Sveta Igorja Pigaca**

- možnost postavitve postaje (BicikeLJ) na ploščadi pri postajališču MPP na Litijski cesti

Predsednik Sveta je prenesel ustni odgovor (Peter Skušek, Odsek za promet OGDP MOL), da v bližnji prihodnosti ne načrtujejo širitve mreže BicikeLJ.

- Pravilnik o kriterijih in načinu uporabe prostorov za delovanje četrtnih skupnosti in ceniku

 uporabe sejnih sob in dvoran v upravljanju SLS;

**PREDLOG SKLEPA 5/9:**

**Svet ČS Golovec predlaga, da se cenik uporabe sejnih sob in dvoran dopolni z možnostjo uporabe sejne sobe na Litijski 38.**

Navzočih je bilo 8 članov sveta.

Opredeljenih je bilo 8 članov sveta.

Za predlagani sklep je glasovalo 8 članov sveta.

**Sklep je bil sprejet.**

- razrešitev Cvetka Tovornika s funkcij v delovnih telesih pri Svetu ČS Golovec.

**PREDLOG SKLEPA 6/9:**

**Svet ČS Golovec s funkcije predsednika Komisije za kulturo in Sosveta za varnost občanov razreši nekdanjega podpredsednika Sveta Cvetka Tovornika.**

Navzočih je bilo 8 članov sveta.

Opredeljenih je bilo 8 članov sveta.

Za predlagani sklep je glasovalo 8 članov sveta.

**Sklep je bil sprejet.**

**AD3**

**POROČILO Z 2. SEJE KOMISIJE ZA KOMUNALO IN UREJANJE OKOLJA**

Poročilo je zaradi odsotnosti predsednika Komisije za komunalo in urejanje okolja Aleksandra Brezigarja predstavil predsednik Sveta Aleš Dakić.

**1. Prečrpališče – Pot na Visoko**

Komisija predlaga, da Svet ČS Golovec izvajalcu del pošlje dopis in prosi za pojasnilo in informacijo o predvidenem pričetku obratovanja hidropostaje – prečrpališča.

Predsednik Sveta je člane Sveta seznanil, da je ČS Golovec že posredovala dopis izvajalcu del (Stavbenik Koper) in UE Ljubljana Moste ter prejela odgovor, da je investitor zaprosil za spremembo gradbenega dovoljenja. Ko bodo predložena vsa dokazila, bo izdana odločba o spremembi gradbenega dovoljenja, nato bodo lahko investitorji zaprosili za izdajo uporabnega dovoljenja.

**2. Razgovor na Službi za razvojne projekte in investicije, MOL**

Komisija predlaga, da Svet ČS Golovec od pristojnega oddelka MOL ali druge pristojne službe pridobi informacijo ali je potrebno najprej zgraditi odvodnjevalno cev pod Litijsko cesto ali je dovolj zgraditi le povezovalni kanal od kanalizacije Hrušice na zbiralnik B2 pred Fužinskim mostom.

Predsednik Sveta je člane Sveta seznanil tudi z vsebino razgovora, ki ga je imel z načelnico Oddelka za ravnanje z nepremičninami, MOL.

**PREDLOG SKLEPA 7/9:**

**ČS Golovec na Oddelek za urejanje prostora posreduje prošnjo za informacijo ali bo za rekonstrukcijo Litijske ceste potrebno sprejeti OPPN ali v veljavi ostaja sprejeti lokacijski načrt.**

Navzočih je bilo 8 članov sveta.

Opredeljenih je bilo 8 članov sveta.

Za predlagani sklep je glasovalo 8 članov sveta.

**Sklep je bil sprejet.**

**Po krajši razpravi je dal predsednik Sveta na glasovanje PREDLOG SKLEPA 8/9:**

**Svet ČS Golovec na Ministrstvo za obrambo posreduje dopis z vprašanjem o možnosti najema garaž v lasti ministrstva.**

Navzočih je bilo 8 članov sveta.

Opredeljenih je bilo 8 članov sveta.

Za predlagani sklep je glasovalo 8 članov sveta.

**Sklep je bil sprejet.**

**AD4**

**OBLIKOVANJE SKLEPA O VIŠINI IN IZPLAČILU SEJNIN POSAMEZNIM ČLANOM IN PREDSEDNIKU SVETA ČS GOLOVEC ZA LETO 2011**

Poročilo o prisotnosti na sejah Sveta ČS Golovec v letu 2011 je podala javna uslužbenka v SLS, MOL, Vesna Stojanović, ki je z upoštevanjem prisotnosti na zadnji 9. seji pripravila tudi izračun sejnin za predsednika in člane sveta.

Predsednik sveta je dal na glasovanje **PREDLOG SKLEPA 9/9:**

**V skladu z 12. členom Odloka o financiranju četrtnih skupnosti v MOL in Poročila o prisotnosti na sejah Sveta ČS Golovec v letu 2011 se predsedniku in članom sveta izplača sejnina v višinah, ki so razvidne iz tabele izračuna sejnin.**

Navzočih je bilo 8 članov sveta.

Opredeljenih je bilo 8 članov sveta.

Za predlagani sklep je glasovalo 8 članov sveta.

**Sklep je bil sprejet.**

**AD5**

**POROČILO O REALIZACIJI SKLEPOV SVETA ČS GOLOVEC**

Poročilo o realizaciji sklepov je pripravila strokovna služba SLS MOL, predstavil pa ga je predsednik Sveta Aleš Dakić.

Član Sveta Gregor Feist je podal pripombo in predlog, da naj podobna poročila za obravnavo na seji člani prejmejo pred sejo (lahko tudi po elektronski pošti), tako da se lahko na sejo ustrezno pripravijo in gradivo preučijo pred potekom same seje.

**PREDLOG SKLEPA 10/9:**

**ČS Golovec ponovno posreduje urgenco vsem pristojnim oddelkom in drugim službam, na katere so bili posredovani sklepi Sveta in na katere nismo prejeli odgovora.**

Navzočih je bilo 8 članov sveta.

Opredeljenih je bilo 8 članov sveta.

Za predlagani sklep je glasovalo 8 članov sveta.

**Sklep je bil sprejet.**

**AD6**

**RAZNO**

**1. Izgradnja družbenega centra Štepanjsko naselje**

Predlog razprave je pripravil predsednik Sveta Aleš Dakić in so ga člani Sveta prejeli pred pričetkom seje. Predsednik Sveta je člane seznanil z načrtovano gradnjo športnega centra ob rugby igrišču v Štepanjskem naselju. Poudaril je, da glede na to, da v četrtni skupnosti ni četrtnega mladinskega centra, balinišča za starejše občane, ki ga pričakujemo že dlje časa, in prostorov za aktivno druženje občanov na prostoru najbolj zgoščene poselitve četrtne skupnosti, bi veljalo podpreti dopolnitev športnega centra z dodatnimi aktivnostmi, ki bi pripomogle h krepitvi družbenih dejavnosti v Štepanjskem naselju. Razprava bo na naslednji seji sveta.

**2. Koledar sej Sveta za leto 2012** je pripravil predsednik Sveta Aleš Dakić.

Člani Sveta so se z načrtovanim razporedom sklicevanja sej v letu 2012 seznanili in nanj niso imeli pripomb.

**3. Prioritete ČS Golovec za mandat 2011-2014**

Predsednik sveta je pripravil predlog seznama prioritet ČS Golovec za mandat 2011-2014, ki so ga svetniki dobili pred sejo. Razprava bo potekala na naslednji seji.

4. Član sveta Robert Anžič je opozoril, da je potrebno dosuti bankine ob Litijski cesti

 (posebej pri Rastu), ker nastajajo luknje, ki ob deževju povzročajo poškodbe fasad bližjih

 hiš.

Pobuda se vnese v program Odseka za vzdrževanje, OGDP MOL – Elprin.

**Dnevni red je bil izčrpan in predsednik je sejo zaključil ob 18.40 uri.**

Zapisala: Aleš Dakić

Vesna Stojanović Predsednik sveta

 Četrtne skupnosti Golovec